502 Haupt. 



Swenn der mensch geswillt von dem lazzen so nem ruten vnd 

 wermuedt vnd Cymey vnd gersten vnd pere die all vndter eyn ander 

 vnd warm sew allew in eyner pfann vnd mach ez dann zu eynem zellt- 

 leyn vnd leg ez vber die geswnlst. 



Item. 



Wem awer dy ader nach der stomng geswillet der mach dar auf 

 eyn taych taygch (!) von hönigk vnd uon mel. 



von dem ader lazzen 



Nv scholt du wizzen daz ader lazzen ist eyn anvanch der ge- 

 suchtigchait (!) wann ez lewttert daz hertcz vnd vertreibt dez (f. 115*) 

 leichnams layd. Ez macht die gedaechnuss starkch vnd tempriert daz 

 hyeren vnd tuet auf daz hören vnd hitcz daz markch. Ez macht gerecht 

 den magen vnd fürbet dew platern vnd scherfft den sin. Ez vertreybt 

 vergezznuss vnd besurget dy daevung vnd macht chlar die stym. Dye 

 trawrighait ez ablegt vnd den slaff gar wol mynner macht vnd wirfft 

 auz daz frömde pluet vnd hat daz guete in huet vnd lengt des menschen 

 leben vnd lebt auch lenger denn daz seyn nicht chan phlegen. wann daz 

 pluet von dem leib get so ist iz swarcz vnd wann ez gestet so wii't ez 

 rat (!) var vnd dikch oder gar dvnn Dar nach so wirt ez leicht liecht 

 vnd chlar allso wirt ez nach dem lazzen gevar. 



Daz man dy ädern nach ezzens lazzen. 



Hye ist zu merkchen daz man alle die ädern des hawpts schol 

 lazzen nach ezzen an dew ayn die vndter dem chind (!) ist vnd alle 

 andern ädern der arm vor ezzen czeit vnd allew dye ädern an hendten 

 vn an füezzen nach ezzens in aynem warmen wazzer vnd wo auch der 

 wetag ist an dem menschen dar vmb iz lazzen schol oder muez, so lazz 

 heren gegen an dem andern tayl daz ist ym gut. 



von denn hvndtstagen. 



Hye sindtzu merkchen die hayzzen tag die da genant sindt (f. 1 1 5^) 

 die hvndst (!) tag in dem August, die hebent sich an an der fumfczech- 

 ten Kaln. Augusti vnd werent vncz ad nonas septembris, in der czeit 

 nicht ze lazzen ist noch chayn trankch zu nemen. Nvn merkch daz du 

 die taeg nicht scholt lazzen noch trankch nemen noch gensfleysch ezzen 

 s. VIII. et IX. die Aprilis et Kln. Augusti daz ist an dem achten tag 

 vnd newten (!) tag des aprillens vnd in den Kln. Augusti daz ist nach 

 dem dreyczechten tag des Augustes fiirbaz vndcz auf daz ander moneyd 

 daz hayzent Kaiende vnd an dem lesten tag des lesten moueydst wann 

 dye ädern sindt dew czeit alle weg vol, wann eyn mensch ili der zeit 

 gar leicht liezz oder eyn tyer oder sust wundt wurdt daz ez da von 



